CELEX: 31992R2720
Language: el
Date: 1992-09-18 00:00:00
Title: Κανονισμός (ΕΟΚ) αριθ. 2720/92 της Επιτροπής της 18ης Σεπτεμβρίου 1992 για τη διακοπή των καταλογισμών στις δασμολογικές οροφές που ανοίχτηκαν για το 1992 βάσει του κανονισμού (ΕΟΚ) αριθ. 3831/90 του Συμβουλίου, στο πλαίσιο των γενικευμένων προτιμήσεων για ορισμένα βιομηχανικά προϊόντα καταγωγής Τσεχικής και Σλοβακικής Ομοσπονδιακής Δημοκρατίας

Avis juridique important

|

31992R2720

Κανονισμός (ΕΟΚ) αριθ. 2720/92 της Επιτροπής της 18ης Σεπτεμβρίου 1992 για τη διακοπή των καταλογισμών στις δασμολογικές οροφές που ανοίχτηκαν για το 1992 βάσει του κανονισμού (ΕΟΚ) αριθ. 3831/90 του Συμβουλίου, στο πλαίσιο των γενικευμένων προτιμήσεων για ορισμένα βιομηχανικά προϊόντα καταγωγής Τσεχικής και Σλοβακικής Ομοσπονδιακής Δημοκρατίας  

Επίσημη Εφημερίδα αριθ. L 276 της 19/09/1992 σ. 0011 - 0012

ΚΑΝΟΝΙΣΜΟΣ (ΕΟΚ) αριθ. 2720/92 ΤΗΣ ΕΠΙΤΡΟΠΗΣ  της 18ης Σεπτεμβρίου 1992  για τη διακοπή των καταλογισμών στις δασμολογικές οροφές που ανοίχτηκαν για το 1992 βάσει του κανονισμού (ΕΟΚ) αριθ. 3831/90 του Συμβουλίου, στο πλαίσιο των γενικευμένων  προτιμήσεων για ορισμένα βιομηχανικά προϊόντα καταγωγής Τσεχικής και Σλοβακικής Ομοσπονδιακής ΔημοκρατίαςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 3831/90 του Συμβουλίου της 20ής Δεκεμβρίου 1990 περί εφαρμογής των γενικευμένων δασμολογικών προτιμήσεων κατά το έτος 1991 για ορισμένα βιομηχανικά προϊόντα καταγωγής αναπτυσσόμενων χωρών (1), που παρατάθηκε με τον κανονισμό  (ΕΟΚ) αριθ. 3587/91 (2), και ιδίως το άρθρο 9,  Εκτιμώντας:  ότι, με βάση τα άρθρα 1 και 6 του κανονισμού (ΕΟΚ) αριθ. 3831/90, η αναστολή των δασμών στο πλαίσιο των προτιμησιακών δασμολογικών οροφών χορηγείται για το 1992 εντός του ορίου των ατομικών ποσών που καθορίζονται στη στήλη 6 του παραρτήματος Ι του ίδιου  κανονισμού για καθένα από τα προϊόντα ή καθεμιά από τις κατηγορίες των αναφερομένων προϊόντων- ότι σύμφωνα με το άρθρο 9 παράγραφος 2 του εν λόγω κανονισμού, η Επιτροπή μπορεί να λαμβάνει μέτρα για τη διακοπή των καταλογισμών στο ένα ή στο άλλο  προτιμησιακό δασμολογικό όριο, αν υπάρξει υπέρβαση αυτών των ορίων, ιδίως λόγω ρύθμισης των εισαγωγών που πράγματι γίνονται κατά τη διάκεια του προτιμησιακού έτους-  ότι βάσει του άρθρου 1 του κανονισμού (ΕΟΚ) αριθ. 1509/92 του Συμβουλίου (3) η Τσεχική και Σλοβακική Ομοσπονδιακή Δημοκρατία αποσύρεται από την 1η Μαρτίου 1992 από τον πίνακα δικαιούχων χωρών που περιλαμβάνεται στο παράρτημα ΙΙΙ του κανονισμού (ΕΟΚ)  αριθ. 3831/90- ότι κατά συνέπεια, το προτιμησιακό έτος τελείωσε για τις χώρες αυτές στις 29 Φεβρουαρίου 1992-  ότι για τα προϊόντα αριθμών σειράς 3102 40 και 3904 καταγωγής Τσεχικής και Σλοβακικής Ομοσπονδιακής Δημοκρατίας οι ατομικές οροφές καθορίζονται σε 2 541 000 και 5 513 000 Ecu- ότι κατά την ημερομηνία της 25ης Φεβρουαρίου και 7ης Απριλίου 1992 το ποσό  των καταλογισμών που πραγματοποιήθηκαν κατά την προτιμησιακή χρήση 1992 υπερέβηκε τις εν λόγω οροφές-  ότι είναι σκόπιμο να ληφθεί μέτρο για τη διακοπή των καταλογισμών στις εν λόγω οροφές έναντι της Τσεχικής και Σλοβακικής Ομοσπονδιακής Δημοκρατίας για ό,τι αφορά τα εν λόγω προϊόντα,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Οι καταλογισμοί στις δασμολογικές οροφές που ανοίχτηκαν για το 1992 από τον κανονισμό (ΕΟΚ) αριθ. 3831/90 για τα προϊόντα που αναφέρονται στον ακόλουθο πίνακα καταγωγής Τσεχικής και Σλοβακικής Ομοσπονδιακής Δημοκρατίας δεν γίνονται δεκτοί από  22 Σεπτεμβρίου 1992.       Αύξων  αριθμός  Κωδικός ΣΟ  Περιγραφή εμπορευμάτων         10.0407  3102 40 10  3102 40 90  Μείγματα νιτρικού αμωνίου και ανθρακικού ασβεστίου ή άλλες ανόργανες ίλες χωρίς λιπαντικές ικανότητες      10.0458  3904 10 00  3904 21 00  3904 22 00  Πολυμερή του χλωριούχου βινύλιου ή άλλων αλογονωμένων ολεφινών, σε αρχικές μορφές  - Πολυχλωριούχο βινύλιο, μη αναμειγμένο με άλλες ουσίες  - Μη πλαστικοποιημένο  - Πλαστικοποιημένο      Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Σεπτεμβρίου 1992. Για την Επιτροπή  Christiane SCRIVENER  Μέλος της Επιτροπής   (1) ΕΕ αριθ. L 370 της 31. 12. 1990, σ. 1. (2) ΕΕ αριθ. L 341 της 12. 9. 1991, σ. 1. Κανονισμός όπως τροποποιήθηκε από τον κανονισμό (ΕΟΚ) αριθ. 1059/92 του Συμβουλίου (ΕΕ αριθ. L 159 της 12. 6. 1992, σ. 1). (3) ΕΕ αριθ. L 159 της 12. 6. 1992,  σ. 1.